ഛത്തീസ്ഗഡില് പുതിയ 4 ജില്ലകള് , 18 താലൂക്കുകള് റായ്പുര്: ഛത്തീസ്ഗഡില് പുതിയ ജില്ലകളും താലൂക്കുകളും പ്രഖ്യാപിച്ച് മുഖ്യമന്ത്രി ഭൂപേഷ് ബാഗല്. 75ാം സ്വാതന്ത്ര്യദിനത്തില് നാലു പുതിയ ജില്ലകളും 18 താലൂക്കുകളുമാണ് മുഖ്യമന്ത്രി പ്രഖ്യാപിച്ചത്. മൊഹ്ല മന്പുര്, മനേന്ദ്രഗഡ് , സാരന്ഗഡ് ബിലായ്ഗഡ്, ശക്തി, എന്നിവയാണ് പുതിയ ജില്ലകള്. ഇതോടെ ഛത്തീസ്ഗഡിലെ ജില്ലകളുടെ എണ്ണം 32 ആയി വര്ധിച്ചു . 75ാം സ്വാതന്ത്ര്യദിനത്തില് റായ്പുരിലെ പൊലീസ് പരേഡ് ഗ്രൗണ്ടില് ദേശീയ പതാക ഉയര്ത്തിയ ശേഷം സംസാരിക്കുകയായിരുന്നു അദ്ദേഹം. സ്വാതന്ത്ര്യദിനത്തിലെ ആഘോഷം നിരവധി പോരാളികളെയും രക്തസാക്ഷികളെയും അവരുടെ ധീരതയെയും ഓര്മിപ്പിക്കുന്നുവെന്നും അവരുടെ പോരാട്ടം മൂലമാണ് ഇന്ന് നാം സ്വതന്ത്രമായി ശ്വസിക്കുന്നതെന്നും മുഖ്യമന്ത്രി കൂട്ടിച്ചേര്ത്തു .The post ഛത്തീസ്ഗഡില് പുതിയ 4 ജില്ലകള് , 18 താലൂക്കുകള് first appeared on MalayalamExpressOnline.